cyanic-selkie/wikianc huggingface dataset:
धनगढी उपमहानगरपालिका
धनगढी नेपालको सुदूरपश्चिम प्रदेशको कैलाली जिल्लाको सदरमुकाम तथा एक उपमहानगरपालिका हो। पूर्व पश्चिम राजमार्ग छेउमै रहेको यो नगरपालिका नेपालको राजधानी काठमाडौँबाट करिब ७५० किलोमिटर पश्चिममा रहेको छ। यो कैलाली जिल्लाको पहिलो नगरपालिका हो। कैलाली जिल्लाको तत्कालिन धनगढी बजार क्षेत्रलाई वि.सं. २०३३ असार २२ गते मिलाएर धनगढी नगर पञ्चायत घोषणा गरिएको थियो।
वि.सं. २०७२ असोज १ मा नेपाल सरकारको निर्णय र वि.सं. २०७२ पुष २१ गते नेपाल राजपत्रमा प्रकाशित सूचना अनुसार तत्कालिन फूलबारी र उर्मा गाउँ विकास समितिहरूलाई यसमा गाभेर यो नगरपालिकालाई उपमहानगरपालिकामा स्तरोन्नति गरिएको थियो। यसै प्रकार सङ्घीय शासन व्यवस्था लागु भएपछि देशमा स्थानीय तहको गठन भएसँगै वि.सं. २०७३ फागुन २२ गते नेपाल सरकारको निर्णय तथा वि.सं. २०७३ फागुन २७ गते नेपाल राजपत्रमा प्रकाशित सूचना अनुसार तत्कालिन अत्तरिया नगरपालिकाको वडा नं. ९ र ११लाई यस उपमहानगरपालिकामा गाभेर यो उपमहानगरपालिकाको क्षेत्र विस्तार गरिएको थियो।
यसको दक्षिणमा भारतको उत्तर प्रदेश राज्य, उत्तरमा गोदावरी नगरपालिका र गौरीगङ्गा नगरपालिका, पूर्वमा कैलारी गाउँपालिका र पश्चिममा कञ्चनपुर जिल्ला र भारतसँग सिमाना जोडिएको छ। हाल यो उपमहानगरपालिकालाई १९ वटा वडामा विभाजित गरिएको छ भने वि.सं. २०६८ सालको राष्ट्रिय जनगणना अनुसार यस उपमहानगरको जनसङ्ख्या १,४७,७४१ रहेको छ। २६१.७५ वर्ग किलोमिटरको क्षेत्रफलमा फैलिएको यो उपमहानगरपालिका नेपालको सुदूरपश्चिम प्रदेशको भीमदत्त नगरपालिकासँगै प्रमुख सहरहरू मध्ये एक हो।
इतिहास
अङ्ग्रेजले सुदूरपश्चिमको जोगबुडासम्म रेलको लिक पु¥याएका थिए। त्यहाँको सालको काठ ओसार्न रेलको लिक बिछ्याईएको थियो। धनगढीमा पनि रेलको लिक थियो। भारतबाट अङ्ग्रेजीहरू लखेटिएपछि यहाँको रेलको लिक हटाईएको थियो।
राणा शासन कालमा कैलाली र कञ्चनपुर एउटा गोश्वारा थियो। जिल्ला भईसकेका थिएनन। कैलाली कञ्चनपुर गोश्वाराको सदरमुकाम बेलौरी थियो। त्यही कारण त्यतिबेलाको प्रशासनिक केन्द्र बेलौरी थियो। वि.स.१९९७ मा सदरमुकाम धनगढी सारियो र धनगढीमा बेलौरीबाट सरकारी कार्यालयहरू पनि सार्नेक्रम त्यही बेला शुरु भयो।
कैलाली र कञ्चनपुर गोश्वाराको जनसङ्ख्या ५० हजार जति थियो। २०१५ सालको निर्वाचनमा यहाँबाट लोकेन्द्र बहादुर शाहले चुनाव जिते। अभिलेखअनुसार ०१९ सालमा कैलाली र कञ्चनपुर अलग भएका हुन् । तर, मुख्य मुकाम धनगढी नै भयो । व्यापारिक केन्द्र पनि । आठ दशकअघिको कुरा हो । त्यति बेलाको धनगढीमा पाँचवटा मात्र घर पक्की थिए। जताततै जङ्गल थियो। अहिलेको सेती प्रादेशिक अस्पतालका दुई वटा साना पक्की भवन थिए। गोश्वारा, अञ्चलाधीशको आवास, कारागार, वन बिभागको एउटा घर र माल अड्डा(मालपोत कार्यालय) का गरी जम्मा पाँच वटा पक्की घर थिए। २००७ सालपछि यहाँ चहल पहल शुरु भएको हो।धनगढीको पुरानो बजार हालको मस्जिद र शिवमन्दिर क्षेत्र हो। पछि त्यहाँबाट बजार विस्तार हुँदै गयो। २००७ सालअघि हाल मस्जिद रहेको क्षेत्रमा केही पसलहरु थिए। धनगढीमा वस्ती बस्न शुरु भयो,२०२४/२५ सालतिर। २०३६ सालतिर पहाडमा भोकमरी भयो। धमाधाम मान्छेहरू तराई झर्न थाले। पूर्वबाट पनि आए। आसाम र बर्माबाट लखेटिएर नेपालीहरू आए। त्यसपछि जङ्गल फाड्ने क्रम तिब्र भयो। पुनर्वास गरिएका जनतालाई सरकारले दुई वर्षसम्म पुष्टिक आहार दिएर पाल्यो।
नामकरण
मध्यकालीन समयमा महाराणा प्रतापका वंशज मानिने राना थारू समुदायले आफ्नो धन (मुद्रा) जमिनमा गाडी सुरक्षित भएर बसेकोले उक्त क्षेत्रको नाम 'धनगढी' रहन गएको किंवदन्ती छ। त्यस समयमा भारतमा मुसलमानहरूको दवदवा सहन नसकी त्यहाँका राना थारूहरू यहाँ आएर बसेका हुन्।
नगर प्रशासन इतिहास
वि.सं. २०३३ मा नगर पञ्चायत बनेको धनगढीको पहिलो प्रधानपञ्च यज्ञराज पन्त थिए भने उपप्रधानपञ्च रत्नभक्त श्रेष्ठ थिए। उनीहरू दुबै जनालाई तत्कालीन श्री ५ को सरकारले प्रधानपञ्च तथा उपप्रधानपञ्चमा मनोनित गरेको थियो। वि.सं. २०३९ मा सम्पन्न चुनावबाट प्रमुखमा छेदालाल चौधरी र उपप्रमुखमा जुद्धलाल राना निर्वाचित भएका थिए भने वि.सं. २०४३ सालमा सम्पन्न चुनावबाट पनि दुवै जना सोही पदमा निर्वाचित भएका थिए। वि.सं. २०४६ सालमा प्रजातन्त्र पुनर्स्थापना पश्चात् वि.सं. २०४९ को नगर चुनावबाट प्रमुखमा नेपाली कांग्रेसका किशोरकुमार बम र उपप्रमुखमा पनि सोही पार्टीकै उजागर राना निर्वाचित भएका थिए। यसै प्रकार वि.सं. २०५४ मा नेकपा एमालेका खेमराज पाण्डेय प्रमुख र नारदमुनि राना उप-प्रमुखमा निर्वाचित भएका थिए। निर्वाचिन जनप्रतिनिधिहरूको कार्यकालको समाप्तिसँगै तत्कालिन सरकारद्वारा नगर प्रमुखमा धनबहादुर बम र उप-प्रमुखमा श्रीमती जनक कुँवरलाई मनोनीत गरेको थियो। वि.सं. २०७४ मा सम्पन्न स्थानीय तहको निर्वाचनमा नेपाली कांग्रेसका नृप बहादुर वड नगर प्रमुख पदमा निर्वाचित भएका छन् भने सोही दलकी सुशीला मिश्र भट्ट नगर उप-प्रमुख पदमा निर्वाचित भएकी छिन्।
जनसङ्ख्या
नेपालको राष्ट्रिय जनगणना २०५८को जनगणना अनुसार तत्कालिन धनगढी नगरपालिकाको जनसङ्ख्या ६७,४४७ थियो। वि.सं. २०७२ पुष २१ गते नेपाल राजपत्रमा प्रकाशित भएअनुसार तत्कालिन फूलबारी र उर्मा गाउँ विकास समितिहरूलाई मिलाएर धनगढी उपमहानगरपालिका बनाइएपछि नेपालको राष्ट्रिय जनगणना २०६८ अनुसार धनगढी उपमहानगरपालिका जनसङ्ख्या १,३७,६६६ रहेको छ। यस उपमहानगरपालिमा बाहुन, क्षेत्री, चौधरी, डगौरा, राना थारु, ठकुरी र दलित समुदायको बाहुल्य रहेको छ।
पर्यटकीय तथा धार्मिक स्थलहरू
यस उपमहानगरपालिकाभित्र जाखोर ताल, धनगढी पार्क र एअरक्राफ्ट म्युजियम रहेको छ। यसका साथै यहाँ नैनादेवी मन्दिर, लक्ष्मीनारायण मन्दिर, वनदेवी मन्दिर, बेहडाबाबा मन्दिर र शिवपुरीधाम समेत रहेको छ।
सडक यातायात
धनगढी नगर भारतको उत्तर प्रदेश, सुदूरपश्चिम प्रदेशका पहाडी जिल्लाहरू र काठमाडौँसँग सडक सञ्चालनले जोडिएको छ। सुदूरपश्चिमाञ्चल यातायात, कर्णाली यातायात, मालिका यातायात व्यावसायी सङ्घले बस सेवा सञ्चालन गरेका छन्।
हवाई यातायात
धनगढी विमानस्थल प्रशासनिक केन्द्रबाट १० किलोमिटर र काठमाडौँबाट करिब ६६० किलोमिटर पश्चिममा अवस्थित छ। यो विमानस्थलको धावनमार्गलाई १,५२४ मिटर (५,००० फिट) लम्बाइमा विस्तार गरी फोकर १०० विमान अटाउन कालोपत्रे गरिएको छ।
प्रमुख होटलहरू
नेपाल तथा भारतको सीमाक्षेत्रमा रहेको कारणले गर्दा यस नगरमा भारतीय तथा नेपाली पर्यटकहरूको निरन्तर आगमन भइरहेको हुन्छ। सुदूरपश्चिम प्रदेशको व्यापारिक नगरको उपनामले चिनिने धनगढी उपमहानगरपालिकाभित्र होटल डिभोटी, होटल फ्लोरा, होटल साथी, होटल रुबस , होटल जलसा, होटल जगदम्बा, अमृत प्लाजालगायतका होटलहरू रहेका छन्।
शैक्षिक संस्थाहरू
यस उपमहानगरपालिकामा माध्यमिक तह तथा उच्च शिक्षाका लागि निजी तथा सरकारी विद्यालय तथा कलेजहरू रहेका छन्। यस नगर क्षेत्रभित्र ऐश्वर्य विद्या निकेतन, ग्यालेक्सी उच्च माध्यमिक विद्यालय, पन्चोदय उच्च माध्यमिक विद्यालय, कैलाली मोडल उच्च माध्यमिक विद्यालय, ग्रिनल्यान्ड पब्लिक स्कुल, एरिस्टो इङ्लिस बोर्डिङ हाइस्कुल, कैलाली विद्या निकेतन, बासुदेवी हायर सेकेन्डरी स्कुल, फारवेस्ट सेकेन्डरी स्कुलर बोर्ड बेस्ड एकेडेमी, कैलाली बहुमुखी क्याम्पस, सुदूरपश्चिमाञ्चल एकेडेमी, ऐश्वर्य बहुमुखी क्याम्पस, वेस्टर्न विजनेस स्कुल, धनगढी इन्जिनियरिङ कलेज रहेका छन्।
बैङ्क तथा वित्तीय संस्थाहरू
यस उपमहानगरपालिकाभित्र नेपाल राष्ट्र बैङ्कको क्षेत्रिय कार्यालय हुनुका साथै राष्ट्रिय वाणिज्य बैङ्क, कृषि विकास बैङ्क, एभरेष्ट बैङ्क, नबिल बैङ्क, बैङ्क अफ काठमाडौँ, नेपाल क्रेडिट एण्ड कमर्स बैङ्क, सिद्धार्थ बैङ्क, माछापुच्छ्रे बैङ्क, कुमारी बैङ्क, नेपाल बङ्गलादेश बैङ्कको शाखा कार्यालय र कञ्चन विकास बैङ्क रहेको छ।
दमकल
वारुणयन्त्र वा दमकल आगलागी नियन्त्रणमा प्रयोग हुने यन्त्र हो। यो एक किसिमको गाडी हो जसमा पानीको ट्याङ्कर, लामो पाइपहरू, भर्याङ आदिको व्यवस्था हुन्छ।
नेपालमा दमकल सेवा
नेपालमा राणाकालदेखि नै दमकल सेवा सुरू भएको पाइन्छ। हाल जुद्ध वारुणयन्त्रको नाममा काठमाडौँ उपत्यकामा दमकल सेवा सञ्चालनमा छन्। त्यसका अतिरिक्त विभिन्न नगरपालिकाहरूले पनि दमकल सेवा राखेका छन्।
तापी जिल्ला
तापी जिल्ला भारतीय गुजरातको एउटा जिल्ला हो।
चोयाबाँस
चोयाबाँस नेपालमा पाइने एक किसिमको वनस्पति हो ।
बैरागी अखडा
‍‍
डेथ अफ अ गोस्ट
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
धनकौली
धनकौली नेपालको लुम्बिनी अञ्चलको कपिलवस्तु जिल्लाको एक गाँउ विकास समिति हो। यो ठाउँमा १११७ वटा घर छन्।
जनसङ्ख्या
नेपालको सन् २००१को जनगणना अनुसार धनकौलीको जनसङ्ख्या ७५९९ छ। यस मध्य पुरुष ५२%, र महिला ४८% छन्।
द फेसन इन स्रोडस
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
जुद्ध वारूण सेवा
जुद्ध वारुण सेवा नेपालको अग्नि नियन्त्रक सेवा हो। यो राणा प्रधानमन्त्री जुद्ध सम्शेरको पालामा स्थापित भएको हो। उपत्यकाका काठमाडौँ, ललितपुर र भक्तपुर ३ वटै जिल्लामा यसका दमकलसेवाहरू रहेका छन्।
मोटरगाडी
मोटरगाडी वा कार तिन वा चार पाङ्ग्रे सवारी साधन हो ।
मङ्गोल साम्राज्य
मङ्गोल साम्राज्य (Mongolian: Mongolyn Ezent Güren ; Mongolian Cyrillic: Монголын эзэнт гүрэн; ; वा रूसी वंशावलीमा Орда ("होर्द") १३ औँ तथा १४ औँ शताब्दीको साम्राज्य हो जुन विश्व इतिहासकै सर्वाधिक ठूलो जडित जमीनी साम्राज्य हो । मध्य एसियाको स्टीपदेखि सुरू भै मङ्गोल साम्राज्य पश्चिम पट्टि लेभान्त, करपाथियन पर्वत, पूर्वी युरोप र मध्य युरोपका केही भागहरूसम्म पुगेको थियो भने पूर्वमा जापानी समुद्र र इन्डो-चाइना, उत्तरमा साइबेरिया र दक्षिणमा भारतीय उपमहाद्वीप र इरानी उच्चसमस्थलीसम्म पुगेको थियो ।
सन्दर्भ साम्रगीहरू
श्रेणी :साम्राज्य
कृष्णसेन
कृष्णसेन इच्छुक (२०१३-२०५९) नेपालका युवा पत्रकार थिए । माओवादी सशस्त्र विद्रोहका बेला नेकपा माओवादीको मुखपत्र जनादेशका कृष्णसेन इच्छुकको जन्म वि.सं. २०१३ साल कार्तिक ३ गतेका दिन भारतको देहरादुनमा भएको थियो । यिनी द्न्द्वकालमा राज्य पक्षबाट मारिएका थिए।
बाल्यकाल
कृष्ण सेनको पुर्ख्यौली घर प्यूठान जिल्लाको साराङकोटमा थियो । उनका परिवार त्यहाँबाट अर्घाखाँचीको जलुके गा.वि.स. ७, सातमारामा बसाई सरेको थियो । उनका बुबा भारतीय सेनामा जागिरे थिए । उनको जन्म भारतमै २०१३ सालमा पिता यामबहादुर सेन र आमा भिमकुमारी सेनको कोखबाट भएको थियो । उनको ६ वर्षसम्मको बाल्यकाल भारतका विभिन्न ठाउँमा बितेको थियो ।
शिक्षा
इच्छुकले कक्षा १ देखि ८ सम्म दाङ जिल्लाको देउखुरीमा रहेको श्री आदर्श मा.वि.मा पढे । कक्षा ९ र १० दाङ जिल्लाकै लालमटियास्थित श्री सरस्वती हाइस्कुलमा पढे । उनले २०३२ सालमा दोस्रो श्रेणीमा एस.एल.सी. पास गरे । एस.एल.सी. पास गरेपछि उच्च शिक्षा पढ्ने उनको चाहना हुँदाहुँदै पनि गरिबीले उनी पढाइ छाडी कोइलाबासमा भएको साल्ट ट्रेडिङ्गको कार्यालयमा काम गर्न थाले । काम गर्दागर्दै उनले स्वाध्ययन गरे र भारतबाट प्राइभेट परीक्षा दिएर आई.ए. उत्तीर्ण गरे । त्यसपछि उनले त्रिभुवन विश्वविद्यालयबाट बी.एड परीक्षा उत्तीर्ण गरे । उनी विश्वविद्यालयमा भर्ना भएर एम.ए. अध्ययन गर्न थाले तर जनताको पक्षमा सक्रिय भएर आन्दोलनमा लाग्दा उनले एम.ए.को पढाई पुरा गर्न सकेनन् ।।
व्यक्तिगत जीवन
कृष्णसेनको विवाह २०४८ सालमा तक्मा केसीसँग भएको थियो र उनीहरूको कोखबाट छोरी समीक्षाको जन्म भएको थियो ।
साहित्यिक यात्रा
जनयुद्मा जस्तै जनसाहित्यमा पनि कृष्णसेन इच्छुकको योगदान महत्त्वपूर्ण छ । उनले २०३३ सालमा मातृभूमि साप्ताहिकमा ‘भोलिप्रति‘ भन्ने कविता प्रकाशन गरेर साहित्यमा प्रवेश गरेका थिए । उनले दाङको जेलमा बस्दा विद्यार्थी नेता मित्रपणि आचार्यको हत्या भएपछि उनकै सम्मान र सम्झनामा ‘शोकाञ्जलि’ काव्य लेखे जो २०४८ सालमा उनको पहिलो कृतिको रूपमा प्रकाशित भएको थियो ।
जेल जीवनका क्रममा लेखिएका सुविख्यात पत्रकार कृष्णसेन इच्छुकका रचनाहरू इतिहासको यो घडिमा, बन्दी र चन्द्रागिरि, शोकाञ्जलि लगायतका झण्डै आधादर्जन कृतिहरू उत्तिक्कै प्रख्यात छन् जति जुलियस फ्युचिकले हिटलरको गेस्टापोले दैनिकरूपमा दिने गरेको दानवीय यातना सम्वन्धी जेलमा लेखिएको 'झुण्डयाउँदा झुण्ड्याउँदै' कृति प्रख्यात रहेको छ ।
{{Quote box |width=350px |align=right|quoted=true |bgcolor=#FFFFF0 |salign=right कृष्णसेनले लेखेको कविता प्रतिवन्ध निकै प्रसिद्ध मानिन्छ।
::प्रतिवन्ध
}}
राजनैतिक जीवन
२०३६ सालको विद्यार्थी आन्दोलनमा कृष्ण सेनलाई निरङ्कुश तानाशाही पञ्चायती व्यवस्थाको प्रशासनले गिरफ्तार गर्योल । जेलको कालकोठरीबाट छुटेपछि उनी दाङको महेन्द्र क्याम्पसमा भर्ना भए । क्याम्पसमा पढ्दा उनी विद्यार्थी आन्दोलनमा सक्रिय भए । उनी २०३९ सालमा पुनः पक्राउ परे । त्यस बेलाको पञ्चायती निरङ्कुश शासकले उनलाई लगातार साढे ५ वर्ष जेलमा थुन्यो । उनी २०४४ सालमा मात्र जेलबाट छुटे ।
स्कूल पढ्दादेखि नै कृष्ण सेनलाई जनताको पक्षमा गरिने राजनीतिक विचारधाराले प्रभावित पारेको थियो । उनले २०३४ सालमा कम्युनिष्ट पार्टीको सदस्यता लिएका थिए । २०३७ सालदेखि उनले दाङमा सक्रिय रूपमा विद्यार्थी आन्दोलनको नेतृत्व गरेका थिए । २०४५ सालमा उनी अखिल नेपाल राष्ट्रिय स्वत्नत्र विद्यार्थी युनियनको राष्ट्रिय सम्मेलन आयोजक समितिको केन्द्रीय संयोजक बने । २०४६ सालमा उनी क्म्युनिष्ट पार्टीको राप्ती अञ्चल क्षेत्रीय व्युरोको सेक्रेटरी बने । पछि उनी संयुक्त जनमोर्चा नेपालको सम्त केन्द्रीय सदस्य बने । साथै उनी अखिल नेपाल जनसांस्कृतिक सङ्घका अध्यक्ष, प्रगतिशील लेखक सङ्घका केन्द्रीय पार्षद, पत्रकार महासङ्घका पार्षद, दक्षिण एसियाली पत्रकार सङ्घका सदस्य, जनअधिकार सरोकार अभियानका सदस्यसमेत भए ।
कृष्णसेन इच्छुक बहुप्रतिभाशाली व्यक्ति थिए । उनी नेपाली दुःखी गरिब जनताको पक्षमा कलम चलाउने जनकवि, लेखक र युद्धमोर्चाका पत्रकार थिए । साथै, उनी जनयुद्धका योद्धा पनि थिए । उनी शोषित पीडित बहुसङ्ख्यक जनताको मुक्तिका लागि समर्पित भएर लाग्ने, राजनीतिक विचारक तथा सशक्त माधवअधिकारवादी थिए ।
निधन
जनताका पक्षमा लाग्ने कृष्ण सेनको लेखक, पत्रकार, मानवअधिकारवादी र मुक्तियोद्धाको भूमिकालाई निरङ्कुश शासनतन्त्रले देख्न सकेन । परिणामस्वरुप पटकपटक गरी दश वर्षसम्म उनलाई जेलमा यातनापूर्वक थुनियो र अन्त्यमा सेनलाई २०५९ साल जेष्ठ ६ गतेका दिन गिरफ्तार पछि महेन्द्र पुलिस क्लबको हिरासतमा अमानवीय ढङ्गले यातना दिएर २०५९ जेष्ठ १३ गते हत्या गरियो । ४६ वर्षको जीवनमा देश र जनताका लागि बिर्सन नसक्ने गरी गुण लगाएर उनी मरे ।
खारे
खारे दोलखा जिल्लामा अवस्थित एक गाउँ विकास समिति हो ।
कुटमिरो
कुटमिरो नेपालमा पाइने एक प्रकारको रूख। यो पतझड वा decidious वर्गको वनस्पति हो। यसलाई डालेघाँसको रूपमा प्रयोग गरिन्छ।
द बेकोनिङ्ग लेडी
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
बेसिक बैङ्क लिमिटेड
बेसिक बैङ्क लिमिटेड (बङ्गलादेश साना उद्योग तथा वाणिज्य बैङ्क लिमिटेड) बङ्गलादेशको एक निजी स्वामित्वमा रहेको साना औद्योगिक उद्यमहरूको लगानीको लागि वित्तीय संस्थाको लागि स्थापित एक बैङ्क हो।
इतिहास
बैङ्क २ अगष्ट २००५ मा कम्पनीको एक ऐन अन्तर्गत स्थापना भएको थियो भने औपचारिक रूपमा यसले सेवाको सुरुवात १ जनवरी २०१५ देखि भएको थियो। यो ५० लाख (७०% बिसीसी कोष र ३०% बङ्गलादेश सरकारको सेयर ) को भुक्तानी पूँजीबाट सुरु भएको थियो। बैङ्कको हालको अधिकृत पूँजी ५,५०० करोड र भुक्तानी पूँजी १,०८५ करोड टाका रहेको छ। बङ्गलादेश सरकारले कोषको १००% सेयर र ३ जुन, २०१२ मा बैङ्कको अधिग्रहण गरेको थियो भने विश्वव्यापी बिसीसीआई फाउण्डेशन पतन हुनबाट रोक्नको लागि यो अप्रभावकारी भएको थियो। तथापि, बैङ्कलाई राष्ट्रियकरण भने गरिएको थिएन। यो एक राज्यको स्वामित्वमा रहेको बैङ्कको रूपमा पनि परिचित छ।
गतिविधि
बेसिक बैङ्क लिमिटेड विकास र वाणिज्य बैङ्कहरूको संयोजन पनि हो। साना तथा मझौला उद्यमहरूलाई प्राथमिकता दिई औद्योगिक क्षेत्रको विस्तारका लागि मध्यावधि, दीर्घकालीन ऋण र अन्य वित्तीय सहयोग दिने बैङ्कको जिम्मेवारी पनि हो।
बेसिक बैङ्कको मुख्य कार्यहरू यस प्रकारका छन्:
क) साना स्तर उद्यमीहरूलाई ऋण दिने;
ग) साना व्यवसाय उद्यमीहरूलाई व्यवसाय सञ्चालन गर्न प्राविधिक सहयोग प्रदान गर्नु
घ) सजिलै पूँजी सङ्कलन गर्न उद्देशले सहरका गरीबहरू मानिसहरूका माझ गैर सरकारी संस्थाहरूको माध्यमबाट लघु ऋण उपलब्ध गराउने
बैङ्कको निर्देशक समितिले ब‌ैङ्कको आधारभूत कार्ययोजना र उद्देश्यहरूको कार्यान्वयन गर्नका लागि नीतिलाई निर्देशन दिन्छन्। यो सरकारको एकमात्र स्वामित्वमा रहेकाले, सरकारले पूर्ण विभागलाई वरिष्ठ सरकारी अधिकारी र केन्द्रिय बैङ्का कार्यकारीहरूको साथ मनोनयन गर्दछ। प्रबन्ध निर्देशक, निर्देशक विभागको एक सदस्यको रूपमा रहन्छन्। हाल व्यवस्थापक निर्देशक सहित बोर्डमा कुल ७ सदस्यहरू रहेका छन्।
व्यवस्थापन प्रक्रियाहरू
प्रबन्ध निर्देशकले बैङ्कको समग्र गतिविधिहरूको नियन्त्रण गर्दछन्। प्रबन्ध निर्देशकलाई केन्द्रिय कार्यालयमा कार्यरत महाप्रबन्धक र विभाग प्रमुखहरूले सहयोग पुर्‍याउँदछन्। बैङ्कका शाखा व्यवस्थापकहरूले आफ्ना गतिविधिहरूलाई सिधा प्रबन्ध निर्देशक र विभाग प्रमुखलाई बुझाउँदछन्। ब‌ैङ्कको धारा ९५ को दफा १० अनुसार सदस्यीय निर्देशक समितिको अध्यक्ष हुनेछन्। हालका प्रमुख कार्यकारी अधिकृत आलाउद्दिन ए मजिद हुन्।
विस्तार
बेसिक बैङ्क लिमिटेडको प्रधान कार्यालय मोतीझील, ढाकामा रहेको छ। यस बैङ्कको देशव्यापी रूपमा हाल ७० वटा शाखाहरू रहेका छन्। बैङ्कको आफ्नै प्रशिक्षण संस्थान पनि रहेको छ।
भगवती, दार्चुला
भगवती दार्चुला दार्चुला जिल्लामा पर्ने एक गाउँ विकास समिति हो। यो गाबिस धेरैजसो धामिहरूको बसोबाँस छ
धनुषाधाम
धनुषाधाम नेपालको जनकपुर अञ्चलको धनुषा जिल्लाको एक गाँउ विकास समिति हो। यो ठाउँमा १३०८ वटा घर छन्।
जनसङ्ख्या
नेपालको सन् २००१को जनगणना अनुसार धनुषाधामको जनसङ्ख्या ७१४७ छ। यस मध्य पुरुष ५१%, र महिला ४९% छन्।
टोबी मेग्वायर
टोबियास विन्सेन्ट "टोबी" मेग्वायर (Tobias Vincent "Tobey" Maguire, जन्म २७ जून १९७५) एक अमेरिकी अभिनेता तथा निर्माता हुन् ।
उदासी अखडा
उदासी अखडा सन्तहरु बस्ने मठ हो। यो अखडा त्रिपुरेश्वरको कालमोचन घाटमा रहेको छ। वि. स. १९३१ सालमा तत्कालिन श्री ३ जंगबहादुर राणाले यस अखडाको स्थापना गरेका थिए। ‍‍‌‌
बालन गीत
चौधौँ/पन्ध्रौँ शताब्दिमा हिन्दुहरूको संस्कारमा लोकप्रिय गीत वा श्लोक नै बालन हो । विशेष गरी एकादशी पर्वमा एकादशी महात्म्यलाई मूल आधार बनाएर बालन नाचिन्छ । बालन नाँचले सबैलाई मोहित बनाउँछ । बालनमा प्रयोग भएका शब्दलाई हेर्दा भारतबाट नेपालतिर यो नाँच वा गीत आएको हो भनेर अनुमान गर्न सकिन्छ ।
रसुवा जिल्लाको बालन
सत्य सुकिर्ती, गणपति ब्रम्हा
लम्बोदर ठर दाता।
तुमारा नगरीमा खेल आयौं
आज्ञा देउ धरती माता ।।
अघि पाला पूर्वमा भारत खण्डमा
उदाए नी नगरीमा ।।
एकादशी ब्रतमा जो अन्न खाला
बन्दीखानमा बस्न जाला ।।
एलपी ग्यास
एलपिजी ग्यास वा एलपी ग्यास (लिक्विफाइड पेट्रोलियम ग्यास), हाइड्रोकार्बन ग्यासहरूको एक ज्वलनशील मिश्रण हो जसको उपयोग तापीय उपकरणहरू, खाना पकाउनका लागि प्रयोग गरिने उपकरण र वाहनहरूमा इन्धनको रूपमा गर्ने गरिन्छ। ओजोन तहलाई हुने हानि नोक्सानीलाई कम गर्ने प्रयासमा क्लोरोफ्लोरोकार्बनको ठाउँमा एउटा एयरोसोल प्रोपेलेन्ट र एक रेफ्रिजरेन्टको रूपमा यसको अत्यधिक उपयोग गर्ने गरिन्छ। एलपिजी ग्यास विशेष रूपले वाहन इन्धनको रूपमा उपयोग गर्ने गरिन्छ, सोही कारण यसलाई प्रायः अटोग्यासको रूपमा पनि सन्दर्भित गर्ने गरिन्छ। खरिद गरिएको र बेचिएको एलपिजी ग्यासको सिलिन्डर प्रकारहरूमा धेरै मात्रामा प्रोपेन (C3H8), ब्युटेन (C4H10) को प्रयोग गरिएको हुन्छ साथै प्रोपेन र ब्युटेन दुईटैलाई मिसाएर एलपिजी ग्यास बनाइने गरिन्छ। उत्तरी गोलार्धमा जाडोयाममा, यी दुवैको मिश्रणमा धेरै मात्रामा प्रोपेनको प्रयोग गरिएको हुने गर्छ, जबकि ग्रीष्मयाममा, यसमा ब्युटेनको बढी प्रयोग गरिएको हुने गर्दछ। संयुक्त राज्य अमेरिकामा, मुख्य रूपले एलपिजीको दुई वटा ग्रेड बेचिने गरिन्छ: वाणिज्यिक प्रोपेन र एचडी-५ ।
यो विनिर्देश ग्यास प्रोसेसर एसोसिएसन (जिपिए) र अमेरिकी सोसाइटी अफ टेस्टिङ एन्ड मेटेरियल (एएसटिएम)द्वारा प्रकाशित गर्ने गरिन्छ। यी विशिष्टताहरूमा प्रोपेन/ब्युटेन मिश्रण पनि सूचीबद्ध भएको छ। प्रोपालिन, ब्युटाइलिन र विभिन्न अन्य हाइड्रोकार्बन पनि सामान्यतया C2H6, CH4 र C3H8 ब्युटेन जस्ता सानो मात्रामा गाढा घोलमा समावेस भएका हुन्छन्। HD-5 प्रोपालिनको मात्रालाई सीमित गर्ने गर्दछ जसलाई एलपिजी ग्यासमा ५% सम्म राख्न सकिन्छ र यसलाई अटोग्यास विनिर्देशका रूपमा उपयोग गर्ने गरिन्छ। एलपिजी ग्यासमा एउटा शक्तिशाली गन्ध, इथेनथियोलको प्रयोग गरिएको हुने गर्छ जसले गर्दा ग्यास चुहावट भएको कुरा सजिलै पता लगाउन सकिन्छ। अन्तर्राष्ट्रिय स्तरमा मान्यता प्राप्त युरोपेली मानक इएन ५८९ हो। संयुक्त राज्य अमेरिका मा, टेट्राहाइड्रोथियोफिन (थियोफेन) वा एमाइल मर्केप्टनलाई पनि अनुमोदित गन्धक नै हुने गर्दछ, यधपि यसलाई वर्तमानमा उपयोग गर्ने गरिएको छ।
नमोबुद्ध
नमोबुद्ध (तिब्बती: तग्मो लुस्ज्यीन, वयली: stag mo lus sbyin), काभ्रेपलाञ्चोक जिल्लाको सिमलचौर श्यामपाटी गा.वि.स.मा पर्ने एक इतिहासिक प्रख्यात बौद्ध स्तूप हो। यो स्तूप तिब्बती बौद्ध धर्मालम्बीहरूले मनिन्ने तीन महान् चैत्यहरू [बुद्धानाथ, स्वयम्भूनाथ र नमोबुद्ध] मध्ये एक हो। यहाँ वनको मध्यभागमा बुद्धको चैत्य तथा स-साना बौद्ध गोन्पाहरू छन्। नमोबुद्ध क्षेत्रमा बुद्धमार्गी तामाङको बस्ती पनि रहेको छ।
बुद्ध शाक्यमुनिको जातकमा उल्लिखित नमोबुद्ध स्तूपको पौराणिक कथा
असंख्य कल्प अघि जम्बू क्षेत्रमा महारथ र सत्यवती नामका राजारानी थिए । राजा महारथ पराक्रमी थिए । उनले पा“च हजारभन्दा बढी राज्यमा आधिपत्य जमाएका थिए । तिनका तीनवटा छोरामध्ये कान्छा महासत्व मैत्री, करुणा र परोपकारका निमित्त विख्यात थिए । एकदिन राजारानी र तीनवटै छोरा वनविहारमा गए । रुचिअनुसारका जंगलमा घुम्न थाले । यस क्रममा कान्छा राजकुमार महासत्व ८८ हजार ऋषिले तपस्या गरेको चारकोस लम्बाइ र दर्ुइ कोस चौडाइको गन्धमादन पर्वतको वनमा पुगे । ऋषिका आश्रमसमेत भएको त्यो वन क्षेत्रलाई योगाकूल, हिरण्यगिरि र द्वादश वन भनिन्थ्यो । जंगल बिहारको क्रममा कान्छा राजकुमार महासत्वले अत्यन्त दुब्ली पातली बघिनी र त्यसका पा“चवटा डमरू देखे । भोक र तिर्खाले ग्रसित बघिनी डमरूलाई खान तयार भएको पाए । राजकुमारको मनमा दया पलायो । बघिनीलाई केही खाने कुरा दिएर उद्धार गर्न खोजे । त्यसै वनमा घुम्दै गरेका आफ्ना दर्ुइ दाजुहरूलाई सोधे- बघिनीले के खान्छे - दाजुहरूले बताए- बघिनीको आहारा तातो रगत र आलो मासु हो । फेरि कान्छा राजकुमारले सोधे- कसैको प्राण बचाउन कसैको हानि नपुर्‍याउने उपाय छैन - दाजुले जवाफ दिए- कठिन छ ।
महासत्वले सोचे- जिन्दगी बेकारमा गइरहेको छ, दुनियामा कुनै बेला रागको निम्ति, कुनै बेला द्वेषका निम्ति र कुनै बेला मोहका निम्ति पनि शरीर त्यागिन्छ तर धर्मका निम्ति शरीर त्यागिएको छैन । र, यसतर्फमानिसको प्रवृत्ति पनि देखिन्न । दाजुहरू याताउति लागेको बेला महासत्वले बघिनी र डमरूलाई आफ्ने रगत र मासु दिएर भोक शान्त गराउने विचार गरे । बघिनीको आहाराका लागि लुगा फुकालेर बसे । तर बघिनी ज्यादै कमजोर भएकीले राजकुमार बसेको ठाउ“सम्म आउन पनि सकिन । यो अवस्था देखेर राजकुमार बघिनीको नजिकगए, आफ्नो औंला काटेर रगत चुसाए । रगत खाएपछि अलिकति शक्ति प्राप्त गरेकी बघिनीले राजकुमारको मासु खाई र डमरूलाई बचाउन सकी । राजकुमारको हड्डीमात्र बा“की रह्यो । राजकुमारको त्यो अद्भूत दान देखेर इन्द्रासन डग्मगायो, पृथ्वी काप्यो, पुष्पवृष्टि भयो, दुन्दुभि बजे, अप्सरा नाचे । त्यसैबेला देवता आएर मरेका राजकुमारको पर्ुनर्जन्ममा सम्यक् सम्बुद्ध प्राप्त हुने र भवचक्रको दुःख सागरबाट मुक्त भई उद्धार हुने बताए ।
रामनगर गाउँपालिका, नवलपरासी
रामनगर गाउँपालिका नवलपरासी जिल्लामा अवस्थित छ । विसं २०७४ सालमा सङ्घीय मामिला तथा स्थानीय विकास मन्त्रालयले तराईका १६ जिल्लामा स्थानीय तहको संख्या र सीमा हेरफेर तथा स्तरोन्नति गर्दा नवलपरासी जिल्लामा साविकका रामनगर, धुर्कोटको वडा नं. ८ र तिलकपुर गाउँ विकास समितिहरूलाई समेटेर रामनगर गाउँपालिका घोषणा गरिएको हो ।
भौगोलिक अवस्थिति
रामनगर गाउँपालिकाको क्षेत्रफल ८०.८३ वर्गकिलोमिटर रहेको छ । यो गाउँपालिका ५ वडाहरूमा विभाजन गरिएको छ । यस गाउँपालिकको कूल जनसङ्ख्या २३,६२१ रहेको छ । यस गाउँपालिकाको सिमाना पूर्वमा बर्दघाट नगरपालिका, पश्चिममा सुनवल नगरपालिका, उत्तरमा विनयी त्रिवेणी गाउँपालिका, दक्षिणमा रामग्राम नगरपालिका र सरावल गाउँपालिका रहेका छन् ।
गोल लाईन प्रविधि
गोल लाईन प्रविधि (कहिलेकाहीं गोल निर्णय तरिका) पनि भन्ने गरिएको छ । ) यो बास्तवमा एउटा तरिका हो जसले फुटबल खेलमा बलले गोलको रेखा निश्चितरूपले पार गर्यो कि गरेन भन्ने बिषयको छिनोफानो गर्ने गर्दछ । फुटबल खेलमा गोलको बिषयमा गरिएको बिबादास्पद निर्णयले यसको जन्म भएको हो। अन्तराष्ट्रिय फुटबल म्याचको नियम बनाउने संस्था अन्तराष्ट्रिय फुटबल म्याच एसोसिएशन बोर्ड (आईएफएबी)ले बहुप्रतिक्षित गोल–लाईन प्रविधिलाई सन् २०१२ जुलाई ५ मा स्वीकृति दिएको हो । आईएफएबीले क्यामरा र बलमा राखिएको सेन्सरका आधारमा काम गर्ने दुई प्रविधिलाई अनुमति दिएको हो । यो प्रविधिबाट खेलका क्रममा बलले गोल लाईन पार गरे नगरेको जांचिन्छ । गोल लाईन प्रविधिको प्रयोग प्रिमियर लिगमा पनि हालै प्रयोग गरएको छ । मैदान भित्र रहेको आधुनिक क्यामेराहरूले र बलमा लागेको सेन्सरको आधारमा रेफ्रीको घडीमा जोडिएको गोलकन्ट्रोल ३ डि प्रविधिवाट एक सेकेन्ड भित्र रेफ्रीसम्म गोलको खबर पुग्दछ ।फिफाले पनि यस प्रविधिको प्रयोग सन् २०१४ फिफा विश्वकपमा गरिरहेको छ ।
माधवपुर उपजिल्ला
माधवपुर बङ्गलादेशको हबिगञ्ज जिल्लाको एक उपजिल्ला हो। यो उपजिल्ला सिलेट विभाग अन्तर्गत पर्दछ।
भूगोल
माधवपुर उपजिल्ला बङ्गलादेशको पूर्वी मध्ये भागमा पर्छ भने यो उपजिल्ला २३°५८' देखि २४°१६' उत्तर अक्षांश र ९१°१६' देखि ९१°२५' पूर्वी देशान्तरणमा अवस्थित छ। माधवपुर उपजिल्लाले बङ्गलादेशको कुल क्षेत्रफल मध्ये २९४.२८ वर्ग किलोमिटर ओगटेको छ। यस उपजिल्लालाई लाखाई र हबिगञ्ज सदर उपजिल्लाले उत्तर, भारतको त्रिपुरा राज्यले दक्षिण, चुनारुघाट र भारतको त्रिपुरा राज्यले पूर्व, ब्राह्मणबाडिया र नासिरनगर उपजिल्लाले पश्चिमबाट घेरेको छ। माटियाइन र सास्ती यस उपजिल्लाका प्रमुख नदी तथा नहरहरू हुन्।
जनशाङ्खिकि
जिल्ला विभाग प्रतिवेदनका अनुसार यस जिल्लाको कुल जनसङ्ख्या २७२५७८ रहेको छ जसमध्ये पुरुषको जनसङ्ख्या १३८१४३ छ भने महिलाको जनसङ्ख्या १३४५३५ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या २१६५१०  छ भने हिन्दु धर्मवलम्बीको जनसङ्ख्या ५५२३५ छ। त्यस्तै गरी बुद्ध धर्मवलम्बीको जनसङ्ख्या ६५९, इसाई धर्मवलम्बीको जनसङ्ख्या १३ र अन्य धर्मका मानिसहरूको जनसङ्ख्या १६१ रहेको छ। यस उपजिल्लामा २५४ मस्जिद, ७ मन्दिर, ५ चिहानहरू रहेका छन्। यस उपजिल्लाका ९०.४४% जनसङ्ख्याले शुद्ध पिउने पानीका लागि पानी तान्ने मोटर र धारोको प्रयोग गर्दै आएका छन् भने १.३७% ले पोखरी, २.५४% ले टुटी र ५.६५% ले अन्य माध्यमबाट पानीको प्रयोग गर्दै आएका छन्।यस उपजिल्लाको कुल घरहरू मध्ये १३.५५% घरहरूमा अझै पनि सुविधा सम्पन्न अर्थात पक्की सौचालय सुविधा रहेको छैन।
शङ्कर पोखरेल
शङ्कर पोखरेल नेपालको लुम्बिनी प्रदेशका प्रथम तथा वर्तमान मुख्यमन्त्री हुन्। प्रदेशसभा निर्वाचन, २०७४मा, नेकपा एमालेका स्थायी कमिटी सदस्य शङ्कर पोखरेल दाङ निर्वाचन क्षेत्र नं. २ (१) को प्रदेशसभा सदस्यमा निर्वाचित भएका थिए। दाङमा जन्मिएका उनी समानुपातिक तर्फबाट नेकपा-एमालेका सभासद समेत रहिसकेका छन्। उनी २०५१ सालको संसदीय निर्वाचनमा दाङ क्षेत्र नं. ३ बाट निर्वाचित भएका थिए। उनी २०५६ मा पनि सोही क्षेत्रका उम्मेदवार थिए। विद्यार्थी आन्दोलनका कारण २०३५ सालदेखि राजनीतिमा संलग्न उनी पहिलोपटक २०३७ सालमा जेल परेका थिए। पटकपटक गरी एक वर्ष जेल जीवन बिताएका पोखरेल एमालेका केन्द्रिय सदस्य तथा पार्टी सचिवालय सदस्य समेत रहेका थिए। उनले अनेरास्ववियु अध्यक्ष (२०४७-५०), पार्टीको राप्ती अञ्चल इन्चार्ज र उपत्यका कमिटी सचिवको जिम्मेदारी समेत निर्वाह गरिसकेका छन्। त्रिभुवन विश्वविद्यालयबाट एम.बी.ए. गरेका पोखरेलका २ छोरी छन्।
माधवपुर उपजिल्ला
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा धान, गहुँ, आलु, प्याज तथा अन्य अन्न बालीहरू उत्पादन गरिन्छ। यस उपजिल्लामा मुख्यतया आँप, केरा, खरबुजा, कागती, भूइँकटहर, लिची, अम्बा, कटहर, नरिवल आदि उत्पादन हुँदै आएको छ। यस उपजिल्लामा धान कुटानी केन्द्र, बरफ कारखाना, फलाम तथा वेल्डिङ उद्योग, पाउरोटी उद्योग, बिँडी उद्योग, बाँसका सामाग्री उत्पादन केन्द्र, काठका सामग्री उत्पादन केन्द्र तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले मुख्यतया जुट, धान लगायत मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेको आलसको तेल, सखरखण्ड र तिल पनि निम्न मात्रमा उत्पादन गरिन्छ। यस उपजिल्लामा २९ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा १६ माछापालन केन्द्र, ११ दुग्ध सङ्कलन केन्द्र तथा ८५ कुखुरापालन केन्द्रहरू रहेका छन्।
यस जिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ६१.४३% मानिसहरू संलग्न छन्। यस जिल्लाका मानिसहरू अन्य जस्तै मजदुरीमा ४.३८%, वाणिज्यमा १०.७९%, सञ्चार र यातायातमा १.५१%, निर्माण क्षेत्रमा ०.७१%, सुविधामा ६.८२%, धार्मिक सेवामा ०.३५%, वैदेशिक रोजगारी तथा भाडामा १.४८% र अन्यमा १२.५३% रहेका छन्।
शङ्कर पोखरेल
राजनैतिक पृष्ठभूमी
दाङ जिल्लाको क्षेत्र नं २ ‘क’बाट प्रदेशसभा सदस्यमा निर्वाचित भएका शंकर पोखरेल नेकपा एमालेका स्थायी समिति सदस्य हुन्। उनले सञ्चार मन्त्रालयको जिम्मेवारी पनि सम्हालिसकेका छन्। अर्थशास्त्रमा स्नातकोत्तर गरेका शंकर पोखरेल पार्टीभित्र बौद्धिक नेता भनेर चिनिन्छन् । विक्रम संवत २०१९ सालमा तुलसीपुर उपमहानगर वडा नंवर–१९ हाडिमेमा जन्मिएका शंकर पोखरेल २०५१ सालमा दाङ जिल्लाको क्षेत्र नंवर २बाट निर्वाचित भई पहिलो पटक प्रतिनिधी सभाका सदस्य बनेका थिए । २०७० सालमा भएको संविधान सभाको पहिलो निर्वाचनमा दाङ जिल्लाको क्षेत्र नंवर ४बाट कांग्रसका नेता बुद्धिराम भण्डारीले भने उनलाई हराएका थिए । कुनै बेला जननेता स्वर्गिय मदनकुमार भण्डारीसँग निकट रहेर काम गरेका शंकर पोखरेलले अनेरास्ववियुका अध्यक्ष, त्रिभुवन विश्वविद्यालयको स्ववियु सभापतिको जिम्मेवारी समेत सम्हालिसकेका छन्। विद्यार्थी राजनीतिबाट पार्टी राजनीतिमा प्रवेश गरेका शंकर पोखरेलको वैचारिक तथा राजनीतिक क्षमता र संजठनात्मक कार्यकुशलता उदाहरणीय मानिन्छ। उनी अखिल भारत नेपाली स्वतन्त्र विद्यार्थी युनियनका संस्थापक अध्यक्ष समेत हुन्। माओवादी जनयुद्धको हिंसा अन्त्य र प्रजातान्त्रिक निकासका पक्षमा जनमत सिर्जना गर्न राप्ती अञ्चलका पहाडी जिल्लामा उनले शान्ति पदयात्राको नेतृत्व समेत गरेका थिए। उनले संविधानसभामार्फत राज्यको पुनःसंरचना आवश्यक भन्दै पार्टीमा राज्य पुनःसंरचनासम्बन्धी लिखित दस्तावेजसमेत प्रस्तुत गरेका थिए।
माधवपुर उपजिल्ला
प्रशासन
प्रशासकीय माधवपुर थानाको स्थापना सन् १८०४ मा भएको थियो। यस उपजिल्लामा १ पौरसभा, ११ सङ्घ परिषद्, १८१ मौजा र २६९ गाउँहरू रहेका छन्। यस उपजिल्लाका सङ्घ परिषद् यस प्रकार छन्; आन्दिउरा सङ्घ परिषद्, चौमुहनी सङ्घ परिषद्, छातियाइन सङ्घ परिषद्, जगदीशपुर सङ्घ परिषद्, धर्मघर सङ्घ परिषद्, नोयापाडा सङ्घ परिषद्, बाघासुरा सङ्घ परिषद्, बहना सङ्घ परिषद्, शाहजाहानपुर सङ्घ परिषद्, बुल्ला सङ्घ परिषद् र आदाऐर सङ्घ परिषद् आदि।
शिक्षा
यस जिल्लाको कुल साक्षरता दर ४७.६७% रहेको छ जसमध्ये पुरुषको साक्षरता ३२.७९% छ भने महिलाको साक्षरता दर ३६.५२%रहेको छ। यस उपजिल्लामा २ क्याम्पस, १० माध्यमिक विद्यालय, ११९ प्राथमिक विद्यालय, २ सामुदायिक विद्यालय, ३ बाल उद्धान केन्द्र र ८ मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; गोविन्दपुर सरकारी उच्च विद्यालय (सन् १८३२), आदैर लोकनाथ उच्च विद्यालय (सन् १९११), छातियाइन विश्वनाथ उच्च विद्यालय (सन् १९२१), जगदीशपुर जेसी उच्च विद्यालय (सन् १९२४), आलियाबाद आरके उच्च विद्यालय, हरषपुर दारुल उलुम इस्लामीया मदरसा आदि।
मनाङ जिल्ला
मनाङ नेपालको पश्चिमाञ्चल विकास क्षेत्रको गण्डकी अञ्चलमा अवस्थित हिमालपारीको सुन्दर जिल्ला हो। नेपाल सरकारको मापदण्ड अनुसार अति दुर्गम जिल्ला अर्थात् "क" वर्गको जिल्लाको रूपमा मनाङ पर्दछ।
परिचय
कुल क्षेत्रफल २,२४६ वर्ग कि.मी. ओगटेको यस जिल्लाको सिमाना पूर्वमा गोरखा र लमजुङ, पश्चिममा मुस्ताङ र म्याग्दी, दक्षिणमा कास्की र लमजुङ तथा उत्तरमा चीनको स्वशासित क्षेत्र तिब्बत पर्दछ। जिल्लाको भौगोलिक सुन्दरताको वयान गर्दा अति नै लोभ लाग्दा दृश्यहरू, अग्ला भिराला पहाडहरू र उच्च हिमश्रृखलाहरू जस्ता विषेशताहरू भएको यस जिल्लामा पूर्वमा मनास्लु, पश्चिममा दामोदर, दक्षिणमा अन्नपूर्ण र लमजुङ हिमाल पर्दछन् भने उत्तरमा तिब्बतको पेरी र चीन हिमाल पर्दछन्। मनाङ जिल्ला थुप्रै स्वदेशी तथा विदेशी पर्यटक/पदयात्रीको गन्तव्य मार्ग, बहुमुल्य जडिबुटी, वन सम्पदा, अपार जलस्रोतको धनी, विश्वको सबभन्दा अग्लो स्थानमा रहेको तिलिचो ताल तथा कुण्डहरूको बेजोड संगम भएको जिल्ला हो।
जनसङ्ख्या
राष्ट्रिय जनगणना २०६८ अनुसार मनाङ जिल्लाको कूल जनसङ्ख्या ६,५३८ जना मध्ये पुरुष ३,६६१ जना र महिला २,८७७ रहेका छन ।
नामाकरण
जिल्लाको सबैभन्दा ठूलो गाउँ मनाङबाट नै जिल्लाको नामाकरण भएको पाइन्छ। मनाङ् शब्द तिब्बती भाषाको "म्हनाङ्" शब्दबाट अपभ्रंश भएर आएको मानिन्छ। तिब्वती भाषामा "म्ह"को अर्थ सहायता र "नाङ"को अर्थ देउ भन्ने हुन्छ। बिकट भौगोलिक परीवेशमा रहेको र वाह्य साहयता बिना जनजीवन अतीकष्टकर रहेको भन्ने अर्थमा बुझ्नु पर्ने हुन्छ।
जिल्लाको इतिहास
सन १७८१मा रणबहादुर शाहको शासनकालमा नेपाल राज्यमा एकिकरण हुनु भन्दा आगाडी यो जिल्ला लमजुड राज्य कै एक अङ्गको रूपमा रहेको थियो। पछि यस जिल्लालाई पश्चिम ३ नं. गोश्वारा अन्तर्गत पोखरा स्थित बडाहाकिम मार्फत राखि प्रशासन सञ्चालन गरियो। वि.सं. २०१८ सालमा नेपाललाई १४ अञ्चल ७५ जिल्लामा बिभाजन गर्दा गण्डकी अञ्चल अन्तर्गत एउटा छुट्टै जिल्लाको रूपमा स्थापित भएको हो।
सवारी साधन
सवारी साधन (Vehicle, vehiculum बाट) यात्रु तथा माल सामान परिवहन गर्नको लागि निर्माण गरिएका यान्त्रिक साधन हुन ।
लुइस भान गाल
एलोसियस पलस मारिया भान गाल, लुइस भान गाल नामले विश्वविख्यात (डच उच्चारण: [luˈʋi vɑŋ ˈɣaːl]; जन्म ८ अगस्ट १९५१), डच फुटबल प्रबन्धक हुन जो हाललाई म्यानचेस्टर युनाइटेड फुटबल क्लब का प्रबन्धक हुन । उनले यसअघि एएफसी एज्याक्स, एफसी बार्सिलोना, एजेड, बायर्न म्युनिख र नेदरल्यान्ड राष्ट्रिय फुटबल टिममा पनि प्रबन्धकको पदभार सम्हालिसकेका छन् । सर एलेक्स फर्गुसनको विदाइसँगै डेविड मोइसको असफलतालाई पछ्याउँदै भान गालले म्यान्चेष्टर युनाइटेडको पदभार सम्हालेका हुन् । प्रशिक्षकको रूपमा विख्यात हुनुअघि, भान गालले रोयल आन्टवर्प, टेलस्टार, स्पार्टा रोट्टरडाम र एजेडका लागि मिडफिल्डरका रूपमा खेलेका थिए । उनी जिम्नास्टीक शिक्षक पनि हुन् ।
चुलेत्रो
चुलेत्रो नेपाल, भारत तथा यस क्षेत्रका पहाडी भेकमा पाइने एक प्रकारको बुट्यान वर्गमा पर्ने वनस्पति हो । यो पतझड वर्गको वनस्पति हो। यसलाई डालेघाँसको रूपमा प्रयोग गरिन्छ।
राणाकालीन सरकारी कार्यालयहरू
नेपालमा राणा शासन कालको समयमा निम्न कार्यालयहरु रहेका थिए |
द केस अफ लेट पिग
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
दशनामी सन्यासी अखडा
दशनामी सन्यासी अखडा सन्तहरु बस्ने मठ हो। यो अखडा त्रिपुरेश्वरको कालमोचन घाटमा रहेको छ। वि. स. १९३१ सालमा तत्कालिन श्री ३ जंगबहादुर राणाले यस अखडाको स्थापना गरेका थिए।
बडोदरा जिल्ला
बडोदरा जिल्ला भारतीय गुजरातको एउटा जिल्ला हो।
२०१८ फिफा विश्वकप समूह ज
२०१८ फिफा विश्वकपको समूह ज अन्तर्गतका खेलहरू सन् २०१८ जुन १७ देखि जुन २७ सम्म सञ्चालन भएको थियो । यस समूहमा पोल्यान्ड, सेनेगल, कोलम्बिया, र जापान रहेको थियो । यस समूहका उत्कृष्ट २ टिम कोलम्बिया र जापान, राउन्ड अफ १६ को लागि छनौट भएका थिए ।
खेल तालिका
राउन्ड अफ १६मा :
लोब्रेकुटी
लोब्रेकुटी नेपालको मेची अञ्चल, पाँचथर जिल्लाको चोकमागु गाविसमा अवस्थित एक पर्यटकीय क्षेत्र हो। लेकाली हावापानीको सुन्दर समिश्रण रहेको लोब्रेकुटी विभिन्न जातका सल्लाका रुखले भरिएको छ। लोब्रेकुटीबाट पाँचथर जिल्ला र जिल्ला बाहिरका विभिन्न स्थानको अवलोकन गर्न सकिन्छ। त्यसैगरी लोब्रेकुटी महागुरु फाल्गुनन्दले ध्यान गरेकाले त्यहाँ गोस्वारी मन्दिर निर्माण गरिएको छ। किरात धर्मावलम्बीहरूले अस्थाका साथ पूजा अर्चना गर्ने यस ठाउँको अवलोकन गर्न भारतबाटसमेत पर्यटक आउने गरेका छन्।
द चाइना गभर्नेस
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
शत्रुधन महतो
शत्रुधन महतो
शत्रुघन महतो धनुषा क्षेत्र नं.७बाट निर्वाचित नेकपा एमालेका सभासद हुनुहुन्छ। ३८ वर्षीय महतोले विद्यार्थी राजनीतिबाट राजनीतिक यात्रा प्रारम्भ गर्नुभएको हो। नेकपा माले हुँदै एमालेमा संलग्न महतोले राजनीतिका क्रममा दुई वर्ष जेल जीवन बिताउनुभएको छ। पार्टीको जिल्ला सचिवका साथै उहाँले जिल्ला विकास समिति सदस्यको जिम्मेदारी समेत सम्हालिसक्नुभएको छ। एक छोराका पिता महतोले त्रिभुवन विश्वविद्यालयबाट अर्थशास्त्रमा एम्.ए. गर्नुभएको छ। राजनीति बाहेक कृषि पेशामा संलग्न रहेका सभासद शत्रुघन महतोको रुचि अध्ययनमा छ। उहाँ आफूलाई जनतासँगको निरन्तर सम्पर्कले संविधानसभामा विजयी बनाएको ठान्नुहुन्छ। संविधानसभामा गएर आफूले उठाउने प्रमुख मुद्दाहरूलाई उहाँ यसरी वर्गीकरण गर्नुहुन्छ - १.हरेक लिङ्ग, वर्ग तह र तप्काको लागि समावेशी संविधान बनाउन आवाज उठाउने, २.आफ्नो भाषा, भूगोल र संस्कृति अनुसार सङ्घीय राज्य स्थापना गर्न आवाज उठाउने।
वलसाड जिल्ला
वलसाड जिल्ला भारतीय गुजरातको एउटा जिल्ला हो।
डुङ्गा
डुङ्गा पाल वा बहनाको माध्यमबाट चल्ने एक प्रकारको जलयान हो ।
गोगन
गोगन नेपालमा पाइने एक प्रकारको रूख हो। यो पतझड वर्गको वनस्पति हो। यसलाई डालेघाँसको रूपमा प्रयोग गरिन्छ।
मुलुकी बन्दोबस्त अड्डा
मुलुकी बन्दोबस्त अड्डा राणाकालीन सरकारी कार्यालयहरु मध्यको प्रमुख कार्यालय हो | राणाकालीन शासन व्यवस्थाको अन्त्यपछि यस अड्डालाई गृह मन्त्रालयमा परिणत गरियो| उक्त समयमा यस अड्डामा काजी हाकिम रहने व्यवस्था रहेको थियो | यस अड्डा अन्तर्गत निम्न शाखाहरु रहेका थिए :
सिडिएमए मोबाइल
सिडिएमए मोबाइल सिडिएमए (CDMA: Code division multiple access) प्रविधिमा आधारित मोबाइल फोन हो  । नेपालमा हालसम्म सिडिएमए प्रविधिमा आधारित दुई सेवा प्रदायक छन् । नेपाल टेलिकम र युनाइटेड टेलिकम ले नेपालमा सिडिएमए प्रविधिमा आधारित आधारभूत र मोबाइल फोन संचालनमा रेहको छन् ।
खोपाचाँगु
खोपाचाँगु दोलखा जिल्लामा अवस्थित एक गाउँ विकास समिति हो।
मालिकार्जुन गाउँपालिका
मालिकार्जुन गाउँपालिका दार्चुला जिल्लाको ७ गाउँपालिका मध्येको एक गाउँपालिका हो। नेपालको एघारौँ राष्ट्रिय जनगणना २०६८ अनुसार मालिकार्जुन गाउँपालिकाको कुल जनसङ्ख्या १५, ७५४ छ।
खोटो
खोटो सल्ला लगायतका विभिन्न किसिमका वनस्पतिहरूको काण्डबाट निस्कने च्यापच्याप लाग्ने लेस्याइलो खालको पदार्थ वा चोप हो।
लक्ष्मी राय
लक्ष्मी राय (ಲಕ್ಷ್ಮಿ ರೈ, લક્ષ્મી રાય, ராய் லட்சுமி) is an Indian film actress who mainly appears in South Indian films.
साम्राज्यवाद
साम्राज्यवाद (Imperialism) त्यो नीति हो जस अन्तर्गत एक देश आफ्नो सीमादेखि बाहिर गएर अरु देशहरू र प्रदेशहरूमा हस्तक्षेप गर्छ। यो हस्तक्षेप राजनीतिक, आर्थिक, सांस्कृतिक वा अन्य कुनै प्रकारको हुन सक्छ। यसलाई प्रत्यक्ष रूपले कुनै पनि क्षेत्रलाई आफ्नो राजनीतिक अधिकारमा लिनु र त्यस क्षेत्रका निवासीहरूलाई विविध अधिकारहरूले वंचित गर्नु हो। देशका नियन्त्रित क्षेत्रहरूलाई साम्राज्य भनिन्छ।
शारदा झा
झापा, भद्रपुर जन्म भई हाल जनकपुर निवासी ३८ वर्षीया शारदा झा समानुपातिक तर्फ नेकपा एमालेका सभासद हुनुहुन्छ। २०५१मा सम्पन्न संसदीय निर्वाचनमा धनुषा क्षेत्र नं. ४बाट एमाले उम्मेदवार रहेकी झा हाल पार्टीको धनुषा जिल्ला कमिटी सदस्य हुनुहुन्छ। सानै उमेरमा झापा जिल्लाबाट वामपन्थी राजनीतिमा संलग्न भएकी झाले एमाले झापा जिल्ला सदस्य तथा अखिल नेपाल महिला सङ्घ केन्द्रीय सदस्यको जिम्मेदारी सम्हालिसक्नुभएको छ। २०४९ सालमा धनुषा, देवपुरा रूपैठा गाविस अध्यक्षको उम्मेदवार रहेकी झा पञ्चायती शासनको अन्याय, अत्याचारले आफूलाई राजनीतिमा लाग्न उत्प्रेरित गरेको बताउनुहुन्छ। त्रिभुवन विश्वविद्यालयबाट राजनीतिशास्त्रकी स्नातक शारदा झा एक छोरा, तीन छोरीकी आमा हुनुहुन्छ। समाचार सुन्न, भ्रमण गर्न र समाजसेवा गर्न रुचि राख्‍ने सभासद झा नेपाल विकास समाजका अध्यक्ष हुनुहुन्छ र प्रो―पब्लिक, आई.टी., बी.बी.सी. सँग संबद्ध हुनुहुन्छ। सामाजिक भेदभाव र गलत परम्परा विरुद्ध निरन्तर गरेको संघर्षले आफूलाई संविधानसभासम्म पुर्‍याएको बताउने झाले तराई―मधेसका समस्या र महिलाहरूको हक―अधिकार सम्बन्धी मुद्दाहरूलाई संविधानसभामा जोडतोडले उठाउने अठोट गर्नुभएको छ।
डियरवाक
'''डियरवाक इन्क. ''' ,एक सफ्टवेयर कम्पनी हो जसले  हेल्थकेयर  विश्लेषण सेवा तथा कार्यविशेषका अनुप्रयोग विकास सम्बन्धी सेवा प्रदान गर्दछ विशेष गरेर   हेलथकेयर उद्योगहरुका लागि ,मार्च २००९मा स्थापना भएको यस संस्था,  लेक्जिङ्टन, म्यासाचुसेट तथा काठमाडौँ नेपालमा रहेको छ । यस संस्थाका उत्पादनहरूमा मकालु,तथ्याङ्क विश्लेषण सफ्टवेयर, एभरेष्ट, हेरविचार समन्वय सफ्टवेयर, याला, मेम्बर पोर्टल, र नाम्चे,  ETL सफ्टवेयरहरू पर्दछन् । डियरवाकले Apache Hadoop, Elasticsearch , तथा Cascading जस्ता प्रविधिहरूमा कार्यगरिरहेको छ । डियरवाकले डेस्कटप, वेव तथा मोवाइलका लागि सफ्टवेयर विकासको कार्य गर्दछ । यसका ग्राहकहरूमा साना व्यवसायहरु, संस्थानहरु, अस्पतालहरु,विश्वविद्यालय, प्रोभाइडहरु, विमितहरु, अभिकर्ताहरु, स्टप लस क्यारियरहरु तथा third-party administrators पर्दछन् ।
कैलपालमाण्डौ
कैलपालमाण्डौ नेपालको सुदूर-पश्चिमाञ्चल विकास क्षेत्र, महाकाली अञ्चलको डडेलधुरा जिल्लामा अवस्थित गाउँ विकास समिति हो । यो गाउँ विकास समिति अन्तर्गत ९ वटा वडाहरूमा साना तथा ठूला गरी ११/१२ गाउँहरू छन् । यो गाउँ विकास समितिको कार्यालय यसै गाविसको वडा नम्बर ५ मा अवस्थित छ । २०६८ नेपाल जनगणनामा यहाँको जनसङ्ख्या ४,४८० रहेकोे थियोे ।
द क्राइम अयाट ब्ल्याक डड्ली
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
बिङ (खोज संयन्त्र)
बिङ एक वेब खोज संयन्त्र हो जसलाई अमेरिकी बहुराष्ट्रिय इन्टरनेट निगम माइक्रोसफ्टको नियन्त्रणमा रहेको छ। यो माइक्रोसफ्टद्वारा सञ्चालित छ। यस सेवाको उत्पत्ति माइक्रोसफ्टका अघिल्ला खोज संयन्त्रहरूबाट भएको थियो जसमा एमएसएन खोज, विन्डोज प्रत्यक्ष खोज तथा प्रत्यक्ष खोज समावेश छ। बिङले वेब, श्रव्य दृश्य, तस्वीर र नक्सा खोज उत्पादनहरू सहित विभिन्न खोज सेवाहरू प्रदान गर्दछ। यसलाई एएसपि डटनेट प्रयोग गरेर विकस गरिएको थियो।
माइक्रोसफ्टको प्रत्यक्ष खोजलाई बिङद्वारा प्रतिस्थापन गरिएको थियो जसलाई माइक्रोसफ्टका प्रमुख कार्यकारी अधिकृत स्टिभ बाल्मरले २९ मे २००९ मा सान डिएगो, क्यालिफोर्नियामा आयोजित अल थिङ्स डिजिटल नामक सम्मेलनमा सेवाको अनावरण गरेका थिए। त्यस समयमा खोज सुझावहरूको सूची र सम्बन्धित खोजको सूचीहरूमा आधारित खोज सुझावहरूलाई सेवामा समावेश गरिएको थियो जुन पावरसेट नामक प्रविधिमा आधारित थियो। पावरसेट प्रविधिलाई माइक्रसफ्टले सन् २००८ मा अधिग्रहण गरेको थियो।
२९ जुलाई २००९ मा, माइक्रोसफ्ट र याहु! एक सम्झौतामा हस्ताक्षर गरेका थिए जसमा माइक्रोसफ्टको खोज संयन्त्र बिङले याहु! खोजलाई थप शक्तिशाली बनाएको थियो। सन् २०१२ को सुरुवात तिर, याहु!का विश्वव्यापी ग्राहक र साझेदारहरू सेवामा समक्रमित भएका थिए। उक्त सम्झौता सन् २०१५ मा बदलिएको थियो र याहु! खोजले व्यापक खोजीका लागि मात्र बिङको प्रयोग गरेको थियो।
अक्टोबर २०११ मा, नयाँ सूचकाङ्क प्रविधि र प्रयोगकर्ताको लागि छिटो तथा सान्दर्भिक खोज परिणामहरू प्रदान गर्ने लक्ष्यका साथ यसले नयाँ खोजी पूर्वाधारहरूमा काम गरिरहेको बताएको थियो जसलाई निगमले "बाघ" (अनुवादित नाम) नामकरण गरेको थियो। नयाँ सूचकाङ्क प्रविधि उक्त वर्षको अगस्ट देखि विश्वव्यापी रूपमा बिङमा समावेश गरिएको थियो। मे २०१२ मा, माइक्रोसफ्टले आफ्नो खोज संयन्त्रको अर्को पुन: बनोटको घोषणा गरेको थियो जसमा "पक्षपट्टी" समावेश गरिने बताइएको थियो जुन एक सामाजिक सुविधा हो भने यसले खोज प्रश्नसँग सम्बन्धित जानकारीको लागि प्रयोगकर्ताको सामाजिक सञ्जालहरूको खोजी गर्ने गर्दछ।
अक्टोबर २०१८ सम्ममा, बिङ विश्वव्यापी वेबमा तेस्रो ठूलो खोज संयन्त्र थियो जसले ४.५८% बजार साझेदारी गरेको थियो भने यसका प्रतिस्पर्धीहरू क्रमश: गुगल (७७%), बायदु (१४.५४%) र याहु! (२.६३%) हुन्।
एमएसएन खोज
माइक्रोसफ्टले मूल रूपमा सन् १९९८ मा इङ्कटोमीबाट खोज परिणामहरूको प्रयोग गर्दै एमएसएन खोजको सुरुवात गरेको थियो जसले खोज संयन्त्र, सूचकाङ्क, र वेब सरिसृप समावेश गर्दथ्यो। सन् १९९९ को सुरुवातमा, एमएसएन खोजले छोटो समयको लागि लुक्समार्टबाट सूचीकृत इन्क्टोमीको परिणामहरूको साथ सेवाको एक संस्करण सुरु गरेको थियो। माइक्रोसफ्टले एमएसएन खोजको लागि आफ्नै वेब सरिसृप बनाएर वेब खोजीमा ठूलो लगानी गर्ने निर्णय गरेको थियोे जसको सूचकाङ्कहरू साप्ताहिक वा कहिलेकाँही दैनिक रूपमा अद्यावधिक गरिएको थियो। उक्त पदोन्नति परीक्षण संस्करणको रूपमा नोभेम्बर २००४ मा सुरु भएको थियो र फेब्रुअरी २००५ मा यो परीक्षण संस्करणबाट बाहिर आएको थियो। यसको प्रतिउत्तरमा प्रतिस्पर्धी याहु! खोज आफ्नो छुट्टै सरिसृप प्रक्षेपण गरेको थियो। यसमा तस्वीर खोजी तेस्रो पक्ष, पिकसर्चद्वारा सञ्चालित थियो। सेवाले बजारमा राम्रो प्रतिस्पर्धा गर्नको लागि अन्य खोज संयन्त्र वेबसाइटमा पनि यसको खोजी परिणामहरू प्रदान गर्न सुरु गरेको थियो।
विन्डोज प्रत्यक्ष खोज
विन्डोज प्रत्यक्ष खोजको पहिलो सार्वजनिक परीक्षण संस्करण ८ मार्च २००६ मा अनावरण गरिएको थियो। यसको अन्तिम संस्करणको जारी ११ सेप्टेम्बर २००६ मा गरिएको थियो र लगत्तै एमएमएन खोजको प्रतिस्थापन गरिएको थियो। उक्त नयाँ खोज संयन्त्रले खोज ट्याब प्रयोग गरेको थियो जसमा वेब, समाचार, तस्वीर, सङ्गीत, डेस्कटप, नक्सा, र माइक्रोसफ्ट इन्कार्टा समावेश गरेको थियो।
विन्डोज प्रत्यक्ष खोजको सुरुवातसँगै, माइक्रोसफ्टले पिक्सर्चलाई उनीहरूको तस्वीर खोज प्रदायकको रूपमा प्रयोग गर्न रोकेको थियो र आफ्नै तस्वीर खोजी गर्न सुरू गरेको थियो।
प्रत्यक्ष खोज
प्रत्यक्ष खोजको गृहपृष्ठले पछि बिङको गृहपृष्ठ सृजना गर्न मद्दत गरेको थियो। २१ मार्च २००७ मा, माइक्रोसफ्टले आफ्नो खोज विकासहरूलाई विन्डोज प्रत्यक्ष सेवा परिवारबाट अलग गर्ने र सेवालाई प्रत्यक्ष खोजको रूपमा पुन: नामकरण गर्ने घोषण गरेको थियो। प्रत्यक्ष खोजलाई प्रत्यक्ष खोज र विज्ञापन मञ्चमा एकीकृत गरिएको थियो जसलाई सत्य नाडेलाको नेतृत्वमा विज्ञापन मञ्च, माइक्रोसफ्टको मञ्च र प्रणाली विभागको अंशको रूपमा प्रयोग गरिएको थियो। यस परिवर्तनको अंशको रूपमा, प्रत्यक्ष खोज माइक्रोसफ्ट विज्ञापन केन्द्र साथ समायोजन गरिएको थियो।
माइक्रोसफ्टको खोज प्रस्तावहरूको पुनर्गठन र शृङ्खला प्रत्यक्ष खोज ब्रान्ड अन्तर्गत बनाइएको थियो। २३ मे २००८ मा, माइक्रोसफ्टले प्रत्यक्ष खोज पुस्तकहरू र प्रत्यक्ष खोज शैक्षणिकलाई बन्द गर्ने घोषणा गरेको थियो र सबै शैक्षिक सामग्री तथा पुस्तक खोज परिणामहरूलाई नियमित खोजमा एकीकृत गरेको थियो र परिणाम स्वरूप यसले प्रत्यक्ष खोज पुस्तक प्रकाशक कार्यक्रम बन्द गरेको थियो।त्यसको लगत्तै, विन्डोज प्रत्यक्ष प्रतिपादक ३१ जुलाई २००८ मा बन्द गरिएको थियो।प्रत्यक्ष खोज सेवा अन्तर्गत, प्रयोगकर्ताहरूका लागि उनीहरूको आफ्नै अनुकूलित खोज संयन्त्रहरू सृजना गर्न वा अन्य प्रयोगकर्ताहरूद्वारा निर्मित सामग्रीहरू प्रयोग गर्ने सेवा पनि पछि बन्द गरीएको थियो। व्यापारीहरूलाई प्रत्यक्ष खोज उत्पादहरूमा जानकारी उर्ध्वभरण गर्न अनुमति दिने प्रत्यक्ष उर्ध्वभरण उत्पादन नामक सेवालाई १५ मार्च २००९ मा बन्द गरिएको थियो। यसको प्रश्नोत्तर सेवा एमएसएन प्रश्नोत्तरलाई २१ मे २००९ मा, बन्द गरिएको थियो।
बिङको रूपमा पुनर्गठित
माइक्रोसफ्टले ब्रान्ड नाम "प्रत्यक्ष" रहँदा समस्या हुन सक्ने बताएको थियो। माइक्रोसफ्टका खोज सेवाहरूको लागि नयाँ परिचय सृजना गर्ने प्रयासको रूपमा, प्रत्यक्ष खोजलाई आधिकारिक रूपमा ३ जुन २००९ मा बिङद्वारा प्रतिस्थापन गरेको थियो।
बिङ नाम फोकस समूहहरूको माध्यमबाट छनोट गरिएको थियो र माइक्रोसफ्टले उक्त नाम यादगार, छोटो, हिज्जेमा सजिलो र यो विश्वभरि युआरएलको रूपमा राम्रोसँग काम गर्ने निर्णय लिएको थियो। शब्दले मानिसहरूलाई "खोजी र निर्णय लिने क्षणको समयमा बनिरहेको आवाज" सम्झाउनेछ विश्वास लिइएको थियो। यस शब्दको 'बिङ्गो' शब्दसँग पनि समानता छ, जसको अर्थ खोजी गरिएको कुरा भेटियो वा महसुस भयो हुँदा बिङ्गो नामक खेल जित्दा जस्तै अनुभव हुने बताएका छ। बिङको नाम अङ्ग्रेजी शब्द "बेस्ट इज नट गुगल" को छोटो रूपमा भएको अफवाहहरू भेटिएका छन्।
सञ्चार माध्यम गार्जियनका अनुसार बिङ शब्द, बिङ इज नट गुगल (अनुवादित नाम = बिङ भनेको गुगल होइन), भन्ने शब्दबाट आएको भनेर पुष्टि नगरेको बताएको थियो। माइक्रोसफ्ट अनलाइन सेवाका अध्यक्ष छिई लुले बिङको आधिकारिक चिनियाँ नाम बि यिङ् (सरलीकृत चिनियाँ: 必 应; परम्परागत चिनियाँ: 必 應) को शाब्दिक अर्थ "प्रतिक्रिया दिन एकदमै निश्चित" वा चिनियाँ भाषामा "उत्तर दिन निश्चित" भएको घोषण गरेका थिए।
कानुनी चुनौती
माइक्रोसफ्टको बिङ र उनीहरूको उत्पादन बिङ्गोबिङ् दुबै अनलाइन उत्पादन खोज गर्ने बजारमा भ्रम पैदा गर्न सक्छ भन्ने आरोप लगाउँदै ३१ जुलाई २००९ मा, द ल्याप्टप कम्पनी, निगमले एक प्रेस विज्ञप्तिमा बिङको व्यापारीक प्रतिक अनुप्रयोगलाई चुनौती दिने बताएका थियो सफ्टवेयर कम्पनी टेराबाइट अनलिमिटेडको बिङ नामक उत्पादनले यसको व्यापारिक प्रतिक अनुप्रयोगसँग प्रतिस्पर्धा गरेको थियो।
याहु! खोजसँगको सम्झौता
२९ जुलाई २००९ मा, माइक्रोसफ्ट र याहु!ले १० वर्षे सम्झौता गरेको घोषण गरेको थियो जसमा याहु! खोज संयन्त्र बिङमा बदलिने तर दृश्य पाठ याहुकै राखिने जनाइएको थियो। सम्झौताको पहिलो पाँच वर्षको लागि यसको साइटमा सबै खोज विज्ञापन बिक्रीबाट ८८% राजस्व राख्न पाउने, र केही माइक्रोसफ्ट साइटहरूमा विज्ञापन बेच्ने अधिकार रहेको थियो। सन् २०१२ को सुरुवात तिर, याहु!का विश्वव्यापी ग्राहक र साझेदारहरू सेवामा समक्रमित भएका थिए। उक्त सम्झौता सन् २०१५ मा बदलिएको थियो र याहु! खोजले व्यापक खोजीका लागि मात्र बिङको प्रयोग गरेको थियो।
बजार साझेदारी
बिङ सुरुवात अघि माइक्रोसफ्ट वेब खोज पृष्ठहरूको बजार साझेदारी (एमएसएन र प्रत्यक्ष खोज) न्युन थियो। जनवरी २०११ सम्म, एक्सपेरियन हिटवाइज नामक कम्पनीले बिङको बजार साझेदारी याहुको १२.८% सम्म पुगेको देखाएको थियो। समान अवधिमा, कमस्कोरको सन् २०१० मा गरेको एक समीक्षा प्रतिवेदनले बिङले सन् २०१० मा, ठूलो फड्को मार्दै बजार साझेदारी २९% कयम गरेको देखाएको थियो। वाल स्ट्रिट जर्नलले बजार साझेदारीमा यसले १% फड्को मारेको बताएको थियो। फेब्रुअरी २०११ मा, बिङले याहुलाई उछिन्दै पहिलो पटक ४.३७% बजार साझेदारी गरेको थियो जसमा याहुले जम्मा ३.९३% बजार साझेदारी प्राप्त गरेको थियो।मुख्य खोजीहरू मात्र गणना गर्दा, संयुक्त राज्य अमेरिकामा सन् २०११ को दोस्रो त्रैमासमा बिङले १४.५४ बजार साझेदारी कायम गरेको थियो।
संयुक्त रूपमा बिङद्वारा सञ्चालित अमेरिकी खोजी सन् २०११ मा २६.५%बाट घटेर अप्रिल २०१२ मा २५.९% पुगेको थियो।  नोभेम्बर २०१५ सम्ममा यसको बजार साझेदारी २०.९% सम्म घटेको थियो। अक्टोबर २०१८ सम्ममा, बिङ ४.५८% का साथ अमेरिकाको तेस्रो सबैभन्दा ठूलो खोज संयन्त्र बनेको थियो जहाँ यसका प्रमुख प्रतिद्वन्द्वी गुगल (७७%) र चिनियाँ खोज संयन्त्र बायदु (१४.४५%) कायम गरेका थिए भने उक्त समयमा बिङद्वारा सञ्चालित याहु! खोजले २.६३% कायम गरेको थियो।
धनवाङ
धनवाङ नेपालको राप्ती अञ्चलको सल्यान जिल्लाको एक गाँउ विकास समिति हो। यो ठाउँमा ९९६ वटा घर छन्।
जनसङ्ख्या
नेपालको सन् २००१को जनगणना अनुसार धनवाङको जनसङ्ख्या ५१७६ छ। यस मध्य पुरुष ५१%, र महिला ४९% छन्।
राँगो जात्रा
भक्तपुरमा प्रत्येक वर्ष महानवमीका दिन मनाइने खामेय् निखुर (राँगो दौडाउने जात्रा) गरिन्छ । महिषासुरको प्रतीक मानेर राँगोलाई विधिवत बलिपूजा गरी खुट्टामा लामो डोरीले बाँधेर नवदुर्गा देवगृहबाट बाहिर निकाली दौडाएर वा लखेटेर ब्रह्मायणी स्थान (पीठ) सम्म पुर्‍याउने गरिन्छ । उक्त राँगोलाई जाँड रक्सी पनि खुवाउने हुँदा मान्छेको भीडको माझ भीडले घिच्याउँदै लखेट्ने हुँदा राँगो झन् बढी उत्तेजित भई उफ्रँदै झन् वेगले भाग्ने गर्छ । उक्त राँगो भक्तपुर नगरपालिका-३ गछें स्थित नवदुर्गा देवगृहबाट सुजम्हरी, च्याम्हसिंह हुँदै ब्रह्मायणी पीठसम्म जात्रा हुने गर्छ । उक्त राँगोलाई त्यसै राति नवदुर्गा देवगृहका पूजारी आचार्जुद्वारा नवदुर्गा देवगणको गोप्य पूजा गरी बध गरिन्छ ।
फ्लावर फर द जज
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
टाँकी
टाँकी नेपालमा पाइने एक प्रकारको रूख हो। यो पतझड वा decidious वर्गको वनस्पति हो। यसलाई डालेघाँसको रूपमा प्रयोग गरिन्छ।
रञ्जना लिपि
रञ्जना लिपि लेख्न विरासतको रूपमा एउटा विकसित प्रणाली ब्राह्मी ११औं शताव्दीमा सुरु भएको थियो। यो मुख्यतः नेपाल भाषा लेख्न प्रयोग गरिएको थियो परन्तु भारतका मठहरूमा पनि प्रयोग गर्न थालियो, तिब्बत , चीन समुद्र तट , मंगोलिया , र जापान यसको प्रसार बढ्दै गयो।
रञ्जना लिपि लाई नेपालले आफ्नो राष्ट् लिपीको रूपमा संयुक्त राष्ट् संघमा दर्ता गरेको छ।
एज अफ एम्पायर्स
"एज अफ एम्पायर्स" (Age of Empires)ऐतिहासिक रियलटाइम रणनीतिक भिडियो खेल शृङ्खला हो। एनसेम्बल स्टुडियोजद्वारा विकास र एक्सबक्स गेम स्टुडियोजद्वारा प्रकाशित कम्प्युटर खेलको पहिलो शृंखला सन् १९९७ मा मा सार्वजनिक गरिएको थियो। सन् २०२१ अक्टुबर २८ सम् यस शृंखलाअन्तर्गत कुल ९ वटा खेल सार्वजनिक गरिएका छन्। यो शृंखला पाषाण युगदेखि लौह युगसम्मका युरोप, अफ्रिका र एसियाका घटनामा केन्द्रित छ। रोमन साम्राज्यको निर्माण र विस्तारका घटनासँग सम्बन्धित पक्षहरु पनि यसमा समावेश छन्।
गोलकाक्री
गोलकाक्री खान मिल्ने फल लाग्ने एक प्रकारको जङ्गली लहरा हो । यो बहुवर्षीय पोथ्रा वर्गमा पर्ने वनस्पति हो । नेपालको पहाडी बनपाखामाहरुमा पाईन्छ । यसको लहरामा परवरको जस्तो देखिने एक प्रकारको फल लाग्छ । फल हरियो रंगको हुन्छ । पाकेपछि रातो रंगको हुने फल हरियो हुँदै खादा केहि तितो टर्रो स्वादको भए पनि पाकेर रातो हुँदा गुलियो स्वाद पनि मिसिएको हुन्छ । फलभित्र सानासाना रामतोरीको जस्तो गेडाहरु पनि हुन्छन् ।
लहराको जरा खन्ने हो भने सखरखण्ड जस्तो तरुल माटोभित्र फलेको पाइन्छ । यसको फल र कन्दमुल ज्वरो झाडापखाला आउँरगत जस्ता विभिन्न किसिमका रोगहरुमा प्रयोग गरेको पाइन्छ ।
निबारो
निवारो नेपालमा पाइने एक प्रकारको रूख हो। यो पतझड वा decidious वर्गको वनस्पति हो। यसलाई डालेघाँसको रूपमा प्रयोग गरिन्छ। यसको फल पाकेपछि गुलियो र मीठो हुन्छ। यसको पात पूजाआजा, विवाह-व्रतबन्ध जस्ता कार्यमा दुना, टपरी आदि बनाउन प्रयोग गरिन्छ ।
कोडरमा जिल्ला
कोडरमा जिल्ला भारतीय राज्य झारखंडको एउटा जिल्ला हो।
रप्ला
रप्ला दार्चुला जिल्लामा पर्ने एक गाउँ विकास समिति हो।
डुम्री
डुम्री पहेंलो, गुलीयो फल लाग्ने एक प्रकारको वनस्पति हो ।
गढवा जिल्ला
गढवा जिल्ला भारतीय राज्य झारखंडको एउटा जिल्ला हो।